als_Latn dik_Latn ron_Latn
Me rastin e 8 marsit “Shoqata Lëvizja e Grave Shqiptare” në Austri të Epërme organizojë një ditë dhe mbrëmje festive me program të larmishëm për gratë nga ky Land.
Përderisa në mbrëmje ato kishin organizuar një koncert festiv me karakter humanitar, ku të ardhurat ju dedikuan organizatës që po shëron fëmijët shqiptarë “Allianz für Kinder”, të nesërmen ato ja kushtuan vetes dhe argëtimit.
Kjo ditë fillojë si çdoherë me urimet dhe lulet që janë simboli i ditës ndërkombëtare të gruas. Natyrisht edhe në këtë 8 mars, femrat shqiptare kanë zgjedhur mënyra nga më të ndryshmet për të festuar dhe treguar se kjo është dita tyre.
Zonjat Majlinda Saliaj kryetare e kësaj shoqate dhe Zonja Edvana Gjashta po nga kjo shoqatë udhëtuan në vendin piktoresk të Gmunden-it me grupin e grave. Ato në hapësirat e Odes Ekonomike mbajtën një simpozium kushtuar shëndetit dhe integrimit për të vazhduar ditën me vizitat liqeneve të rajonit.
Aranzhimin dhe agjendën e kësaj dite e kishte përgatitur profesori i hotelerisë dhe afaristi zoti Lulzim Fejzullahi. Në simpozium për problemet shëndetësore me temë të veçantë (mbrojtja nga Infarkti i zemrës) ligjëroj Zonja Dr. Alvana Allaj- Simbrunner, kurse për temën e integrimit, ligjëruan Lulzim Fejzullahu dhe Edvana Gjashta. Zonja Fatime Blakaj tregojë biografinë dhe punën që po bën ajo në shërimin e fëmijëve shqiptarë.
Pas udhëtimit me anije në liqenin e “Traunsee” dhe liqenin e “Langbathsee” ato programin e vazhduan në lokalin “Wein & Fein” me pronar Lulzim Fejzullahi. Deputetja nga rajoni në Landin e Austrisë së Epërme zonja Sabine Promberger, priti gratë në ketë lokal, ajo bisedojë për problemet e integrimit dhe mundësinë e eliminimit të tyre.
Ramiz Selimi ju ofrojë mundesinë femrave shqiptare nga Austria e Epërme ta vizitojnë Brukselin, Eurodeputetët austriakë zonjën Lunacek dhe Rübig, si dhe Parlamentin Evropian me datën 23.04.2015
als_Latn als_Latn als_Latn als_Latn als_Latn als_Latn als_Latn